Rikunarita-ORG/Wikinium huggingface dataset:
# Эрнст Генрих Барлах

| Эрнст Генрих Барлах |
| --- |
| олмонӣ: *Ernst Barlach* |
|  |
| Таърихи таваллуд | 2 январ 1870(1870-01-02)[…] |
| Зодгоҳ: | * Wedel[d]
 |
| Таърихи даргузашт | 24 октябр 1938(1938-10-24)[…] (68 сол) |
| Маҳалли даргузашт | * Rostock[d], Free State of Mecklenburg[d], Рейхи Олмон[d]
 |
| Мамлакат: | * Рейхи Олмон[d]
 |
| Имзо |  |
|  Парвандаҳо дар Викианбор |

**Эрнст Ба́рлах** (олмонӣ: *Ernst Barlach*, 2 январи 1870, Ведел, Голштейн — 24 октябри 1938, Росток) — пайкарасоз, график, нависандаи олмонӣ, яке аз ашхоси барҷастаи равияи экспрессионизм.

## Зиндагинома

Дар мактаби бадеиву саноатии Гамбург (1888-91), АР Дрезден (аз с 1891), инчунин Париж таҳсил кардааст (1895-96). Эрнст Барлах баъди ташрифаш ба Россия (1906) аз чӯб бо номи «Силсилаи русӣ» пайкараҳо сохт, ки шуҳрати ҷаҳонӣ доранд. Соли 1909 ба Флоренсия сафар кард. Аз соли 1910 дар Гюстров доимӣ умр ба сар бурд. Аз соли 1919 узви АР Пруссия дар Берлин. Эрнст Барлах дар муҷассамаҳояш таъсири санъати пайкарасозии асримиёнагии олмониро бо экспрессионизм ва символизм даромехт. Ӯ санъати пайкарасозиро бо диди нав ва истифодаи таъсирбахши тобишҳои биринҷӣ ва чӯб ғанӣ гардонд («Ҳайкали қурбоншудагон» дар калисои ҷомеи Магдебург ва «Фариштаи паррон» дар Гюстров намунаҳои ансамбли меъмории нав мебошанд). Муаллифи якчанд асарҳои драмавии дорои хусусияти фалсафию тасаввуфист, ки бо тасвирҳои эҷодкардаи худаш ба табъ расидаанд. Китобҳои худаш ва нависандагони дигарро оро додааст. Ба асари «Фауст»-и И. В. Гёте тасвирҳо кашидааст (кандакорӣ дар чӯб, 1923). Бо барқарор гардидани низоми фашистӣ (1933) Эрнст Барлах гирифтори таъқиб гардид, асарҳояшро аз осорхонаҳо гирифтанд, пайкараҳо ва муҷассамаҳояшро аз байн бурданд. Ӯ нигораҳои бисёре ба равиши графикӣ ва ҳаккокии рӯи чӯб сохтааст. «Марде, ки шамшер мекашад» (1911), «Зани деҳқон» (1930) аз ҷумлаи осори пайкарасозии ӯ мебошанд.

## Намунаҳо аз осор

* Барлах Э. Ҷуфти ошиқи рус
* Гадо бо коса
* Дарозкашида
* Гадои нобино
* Нишаста

## Эзоҳ

## Адабиёт

* Маркин Ю., П. Э. Барлах. Пластические произведения. М., 1976;
* Новая российская энциклопедия. Т. 2. М., 2005.
* .دائرةالمعارف هنر. تهران، ۱۳۹۰

## Сарчашма

* Барлах Эрнст Генрих // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 2). — ISBN 978-99947-33-52-4.
# Артур Миллер

| Артур Миллер |
| --- |
| англ. Arthur Miller |
|  |
| Ном ба ҳангоми таваллуд | англ. Arthur Asher Miller |
| Тахаллусҳо | Jonathan Lovelett |
| Таваллуд | 17 октябр 1915(1915-10-17)[…]* Harlem[d], Ню-Йорк
 |
| Даргузашт | 10 феврал 2005(2005-02-10)[…] (89 сол)* Роксберӣ[d]
 |
| Шаҳрвандӣ (табаият) | * Иёлоти Муттаҳидаи Амрико
 |
| Навъи фаъолият | намоишноманавис, мақоланавис, филмноманавис, рӯзноманигор, румоннавис, нависанда, насрнавис |
| Солҳои эҷод | 1935 — 2005 |
| Забони осор | инглисӣ |
| Ҷоизаҳо |  Four Freedoms Award – Freedom of Speech[d] Praemium Imperiale[d] (2001) Tony Award for Best Author[d] (6 апрел 1947) Tony Award for Best Author[d] (1949) Pulitzer Prize for Drama[d] (1949) Tony Award for Best Play[d] (24 апрел 1949) Tony Award for Best Play[d] (29 март 1953) St. Louis Literary Award[d] (1980) Primetime Emmy Award for Outstanding Writing for a Limited or Anthology Series or Movie[d] (1981)  Laurence Olivier Award for Best New Play[d] (1995) Jefferson Lecture[d] (2001) Ҷоизаи Урушалим[d] (2003) honorary doctor of the University of Madrid Complutense[d] (2003) Berlin Prize[d] (1998)  PEN/Laura Pels International Foundation for Theater Award[d] Evelyn F. Burkey Award[d] star on Playwrights' Sidewalk[d] |
| Соядаст |  |
| arthurmiller.org​(англ.) |
|  Парвандаҳо дар Викианбор |
|  **Гуфтовардҳо** дар Викигуфтовард |

**Артур Ашер Миллер** (англ. Arthur Asher Miller; 17 октябр 1915[…], Harlem[d], Ню-Йорк — 10 феврал 2005[…], Роксберӣ[d]) — нависанда, намоишноманавис ва мақоланависи амрикоӣ, севумин шавҳари Мэрилин Монро.

## Эзоҳ

## Пайвандҳо

* Зиндагиномаи Артур Миллер Бойгонӣ шудааст 21 феврали 2009  сол.
* Зиндагиномаи Артур Миллер дар маҷаллаи GQ
* Артур Миллер (англисӣ)
* Фокус *(роман)*
# Миёнгини санъатии Доу Ҷунз

**Миёнгини санъатии Доу Ҷунз** (англ. Dow Jones Industrial Average) — яке аз чанд шохиси иқтисодии бозори озод аст, ки тавассути *Wall Street Journal* мунташир ва таҳия мешавад. Ин миёнгин дар таърихи 26 майи соли 1896 барои нахустин бор ироа шуд.

## Эзоҳ

## Пайвандҳо

* dowjones.com — вебгоҳи расмии Миёнгини санъатии Доу Ҷунз
# Ернест Букмастер

| Ернест Букмастер |
| --- |
|  |
| Таърихи таваллуд | 1897[…] |
| Зодгоҳ: | * Hawthorn[d]
 |
| Таърихи даргузашт | 1968[…] |
| Маҳалли даргузашт | * Warrandyte[d], City of Manningham[d]
 |
| Мамлакат: | * Австралия
 |
| Жанр | такчеҳра |
|  Парвандаҳо дар Викианбор |

**Ернест Букмастер** (инглисӣ: Ernest Buckmaster) (1897 — 1968) рассом ва ҳунарманди австралиягӣ аст.
# Ганг (дарё)

| Ганг (дарё) |
| --- |
|  |
|  **•** Координатаҳо | 22°00′ с. ш. 90°54′ в. д. |
| Мавқеъ |
| Кишвар |
Ҳиндустон |
| Ганг (дарё) дар Викианбор |

**Ганг,Ганга** (ҳиндуӣ – дарё) — бузургтарин дарёи Осиёи Ҷанубӣ дар Ҳиндустон ва Бангладеш.

Дарозиаш 2700 км, масоҳати ҳавзааш 1120 ҳазор км2. Аз кӯҳҳои Ҳимолой дар баландии қариб 5000 м сар шуда, ба халиҷи Банголаи уқёнуси Ҳинд мерезад. Якҷо бо дарёи Браҳмапутра делтаи ниҳоят васеи Банголаро (беш аз 100 ҳазор км2 ) ташкил медиҳад. Болообаш аз дараҳои танги кӯҳӣ, қисми миёна ва поёнобаш аз ҳамвории Ҳинду Ганг ҷорӣ мешавад; бари маҷрои миёнааш 400–600 м, поёнобаш – 2 км. Дарёбодаш кӯлу ботлоқзорҳо дорад. Манбааш барфу пирях ва борон. Ганг яке аз серобтарин дарёҳои ҷаҳон аст. Давраи серобиаш аввалҳои май то нимаи сентябр. Дар мавсими обхезӣ сатҳи оби Ганг то 10–15 м баланд шуда, майдонҳои васеъ, бахусус дар минтақаи делта, зери об мемонанд. Сарфи миёнаи об дар резишгоҳ (бо Браҳмапутра) 35–38 ҳазор м3/с, дар як сол 1200 км2/с. Оби Ганг лой буда, дар як сол қариб 350 млн т ҷинсҳои кӯҳиро шуста меорад. Аз резишгоҳ то доманаи кӯҳҳои Ҳимолой (то шаҳри Ҳардвар) 1450 км-и Ганг киштигард аст. Шохобҳои калони Ганг аз рост – Ҷамна, Сон, Дамодар; дар чап – Гомати, Гҳагҳра, Гандак, Коси, Махонанда. Оби Ганг ва шохобҳои он барои обёрӣ васеъ истифода мешаванд. Дар Ганг наҳрҳои Гангаи Боло ва Поён, Ҷамнаи Боло ва Поён, Ғарбӣ ва Шарқӣ, Агра, Сарда ва ғ. сохта шудаанд. Дар соҳилҳои Ганг ва шохобҳои он шаҳрҳои Аллоҳобод, Банорас (Варанаси), Патна, дар ҳавзаи Ганг шаҳрҳои Агра, Деҳлӣ, Калкутта ва ғ. воқеанд. Ҳиндуҳо Гангро дарёи муқаддас мешуморанд. Дар соҳилҳои Ганг якчанд маркази муҳимми динӣ – Ҳардвард ва Ришикеш (дар мавзеи аз кӯҳ ба ҳамворӣ баромадани Ганг), Банорас (Варанаси) ва Аллоҳобод (дар маҷрои поёнӣ), Сагар (дар резишгоҳи Ганг ба уқёнус) ҷойгиранд, ки зиёратгоҳи мардуманд. Оби Гангро шифобахш ва поксозандаи гуноҳҳо мешуморанд. Бинобар ин ойинҳои ғусл ва пароканда намудани хокистари фавтидагон дар Ганг маъмул гардидаанд. Сӯзондани ҷасад дар соҳили Ганг орзуи ҳар як ҳинду аст, зеро тибқи боварҳо (эътиқод) гӯё дафн дар оби он шахси эътиқодмандро ба мақсади деринаи раҳоӣ – динӣ наздик менамояд. Бо оби Ганг мавзеъ ва ашёи нопокро мешӯянд, оби онро ба дигар ҳавзҳо рехта, ба онҳо сифати муқаддасӣ ва рӯҳафзоӣ мебахшанд

## Эзоҳ

## Сарчашма

* Ганг // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 4). — ISBN 978-99947-33-77-4.
# Эъдом

**Эъдом**, **Ҳукми қатл** — яке аз навъҳои қадимтарини ҷазо мебошад, ки дар ҷараёни татбиқи Қонуни ҷазо (талион) — аз тарафи одам кушта шудани одами дигар, ҷазои қатл раво аст, ба вуҷуд омадааст. Ба ғайр аз ин, қоидаи қасоси хунрезӣ, ки дар бисьёр ҷомеаҳо ҷой дорад, низ нақши калон бозид.

Дар аксар аз ҷомеаҳои муосир, эъдом, ҳукми қатл, бекор карда шудааст. Баъзе кишварҳо ҳукми қатлро бекор кардаанд, ба истиснои ҳолатҳои махсус, ба монанди хиёнат ба давлат ҳангоми амалиёти ҷанг. Дар дигар кишварҳо ҳукми қатл дар амал бекор карда шудааст, аммо аз нигоҳи қонун он то ҳол ҷазои олӣ боқӣ мемонад. Давлатҳо, аз қабили Чин, Иёлоти Муттаҳида ва дигарон ҳукми қатлро барои ҷиноятҳое, ки махсусан қонун муайян кардааст, нигоҳ доштаанд.

Бархе созмонҳои дифоъ аз ҳуқуқи башар, аз қабили «Amnesty International», ҳукми қатлро бадтарин шакли нақзи ҳуқуқи башар медонанд ва онро бераҳмона ва ғайриинсонӣ тавсиф мекунанд. Онҳо ҳукми қатлро нақзи дағалонаи *ҳуқуқ ба зиндагӣ* мешуморанд, ки дар бисёре аз шартномаҳои байналмилалӣ пешбинӣ шудааст.

Дар кишварҳое, ки ҷазои қатлро истифода мебаранд, усули иҷрои онро қонун муайян мекунад. Одатан, намудҳои маъмултарини ҷазои қатл — *овезон намудан*, *паррондан* ва *буридани сар* мебошанд. Дар Иёлоти Муттаҳида қатли ҷинояткор ба воситаи *курсии барқӣ* ва *сӯзандоруи марговар* низ аз асри 20 хеле маъмул шудааст.

Муносибат ба ҳукми қатл дар бисёр ҷомеаҳо якдилона нест — дар он ҷое, ки он амалй мегардад, ҳаракат барои барҳам додани он вусъат меёбад; дар мамлакатҳое, ки вай барҳам дода шудааст, шумораи муайяни тарафдорони барқарор намудани он ҳастанд.

## Таърих

### Дар Кодекси ҷиноятии Тоҷикистон

Ҷазои қатл — ҳамчун намуди ҷазо дар банди «к» м. 47 ва м. 59 Кодекси ҷиноятии Ҷумҳурии Тоҷикистон нишон дода шудааст.

Мувофиқи м. 59 Кодекси ҷиноятии Ҷумҳурии Тоҷикистон — ҷазои қатл дар шакли паррондан ҳамчун чораи истиснои танҳо барои ҷиноятҳои зерин муқаррар карда мешавад: одамкушӣ (қ. 2 м. 104), таҷовуз ба номус (қ. 3 м. 138), терроризм (қ. 4 м. 179).

Ҷазои қатл ба занон ё ашхоси то синни ҳаждаҳсолагӣ ҷиноят содир намуда таъйин карда намешавад.

Ҷазои қатл ба тариқи бахшиши ҷазо мумкин асn ба маҳрум сохтан аз озодӣ ба муҳлати бисту панҷ сол иваз карда шавад.

Ҷазои қатл танҳо ба сифати ҷазои асосӣ дар ҳолатҳои дар санксияи моддаҳои дахлдори қисми махсуси Кодекси ҷиноятии ҶТ пешбинишуда таъйин гардиданаш мумкин асг. Тартиби иҷрои ҷазои қатл дар КҶ Ҷумҳурии Тоҷикистон муайян гардидааст.

## Донистаниҳо

Ҷазои қатл дар кишварҳои алоҳидаи дунё, аз ҷумла Ҷумҳурии Тоҷикистон, ба маҳрум сохтан аз озодӣ ба муҳлати якумрӣ иваз карда шудааст.

## Нигаред низ

* Ҷазо
* Ба иҷро расидани ҳукм

## Эзоҳ
# Йозеф Ҳайдн

| Йозеф Ҳайдн |
| --- |
| олмонӣ: *Joseph Haydn* |
|  |
| Иттилооти асосӣ |
| Таърихи таваллуд | 31 март 1732(1732-03-31)[…] |
| Зодгоҳ | * Руҳрав[d], Archduchy of Austria[d], Имперотурии Муқаддаси Рум[…]
 |
| Таърихи даргузашт | 31 май 1809(1809-05-31)[…] (77 сол) |
| Маҳалли даргузашт | * Вена, Имперотурии Утриш[d]
 |
| Солҳои фаъолият |
аз 1740 |
| Кишвар | * Имперотурии Муқаддаси Рум
 |
| Пеша(ҳо) | оҳангсоз, раҳбари мусиқӣ, мусиқишинос, пиёнунавоз, independent publisher |
| Соз | арғунун ва фортепиано |
| Сабк | мусиқии килоссик[d] |
| Ҷоизаҳо | шаҳрванди ифтихории Вена[d] (1804) |
| Соядаст |
|  |
|  Парвандаҳо дар Викианбор |

**Франс Йозеф Ҳайдн** (олмонӣ: *Franz Joseph Haydn*, 31 марти 1732, Руҳрав — 31 майи 1809, Вена) — оҳангсози утришӣ, яке аз намояндагони барҷастаи мактаби мусиқии классикии Вена, асосгузори мусиқии созӣ, мусиқии симфонӣ, квартети торӣ ва оркестри симфонӣ.

## Эзоҳ

## Сарчашма

* Гайдн Франс Йозеф // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 4). — ISBN 978-99947-33-77-4.

## Пайвандҳо
# Ахлоқиёт

**Илми ахлоқ** ва ё **одоб** — пажӯҳиши фалсафавии ахлоқ ва маънавиёт . Аз ибтидои пайдошавиаш, бо калимаи юноии юн.-қад. ἦθος — этос алоқаманд буда, маънояш зиндагии якҷоя ва қоидаҳое, ки дар ин раванд пайдо гаштанд, меёрҳое, ки ҷомеаро сарҷамъ намуда, имконияти бартарафкунии шахсиятчигӣ ва таҷовузкориро медиҳанд. Бо рушди ҷомеа маънои он бойтар гашта, виҷдон, дилсӯзӣ, дӯстӣ, маънои зиндагӣ, ҷоннисорӣ ва дигар чизҳоро низ дарбар мегирад.
Ин истилоҳ баъзан барои ишораи низоми меёрҳои ахлоқӣ ва маънавии гурӯҳи иҷтимои низ истифода мешавад.

## Эзоҳ
# Биёбон

Биёбон

**Биёбон** — саҳрои камобу алаф, бодия, замини нокорам, ҳудуди иқлимаш хушки континентии арзҳои муътадил, субтропикӣ ва тропикӣ.

Миқдори бориши солонаи биёбон 150—175 мм буда, бухоршавӣ назар ба миқдори солонаи бориш чандин маротиба зиёд аст. Ҷараёни обҳои рӯизаминӣ кӯтоҳмуддатанд ё вуҷуд надоранд. Обҳои зеризаминӣ — шӯр, қабати хок — тунук ва ҷамъшавии намакҳо дар хок зиёд аст. Олами набототи биёбон ниҳоят камбағал, рустаниҳояш камшоху камбарганд, танҳо эфемерҳо, эфемероидҳо, суккулентҳо, галофитҳо мерӯянд. Ҳайвонҳо, одатан, шабгарданд. Киштзорҳо ба таври сунъӣ обёрӣ мешаванд. биёбонҳо санглох, гилӣ, регзор, шӯрзамин ва ғ. шуда, биёбони Арктика аз ҷумлаи биёбонҳои махсус аст.

## Эзоҳ

## Сарчашма

* Биёбон // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 2). — ISBN 978-99947-33-52-4.
# CSS

| CSS |
| --- |
|  |
|  |
| Пасванд | `.css` |
| Навъи MIME | text/css |
| Тавсеадиҳанда | CSS Working Group[d], Bert Bos[d] ва Håkon Wium Lie[d] |
| Аввалин нусха | 17 декабр 1996 |
| Навъи формат | Забони сабк |
| Стандарт(ҳо) |
Level 1 (Recommendation) Level 2 (Recommendation) Level 2 Revision 1 (Recommendation) |
| Вебгоҳ | w3.org/Style/CSS/​(англ.) |

**CSS** (/siːɛsɛs/ англ. Cascading Style Sheets — *ҷадвалҳои обшории сабк*) — забони формалӣ, дар канори HTML ҳастаи фановарии сохти сафҳаҳои веб ҳастанд.

## Эзоҳ
# Мухобирот

**Телекоммуникатсия** – интиқол ва қабули ҳама гуна аломат, сигнал, тасвир ва овоз
тавассути воситаҳои алоқаи электромагнии радифӣ (моҳвораӣ), ноқилӣ, оптикӣ ва
алоқаи радиоӣ

| Шумораи маълумотҳо интиқолшуда
(муоширати шахсӣ) |
| --- |
| Сана

---

 | Шумораи маълумотҳо

---

 |
| 1986 | 281 петабайт |
| 1993 | 471 петабайт |
| 2000 | 2,2 эксабайт |
| 2007 | 65 эксабайт |

## Адабиёт

* Системы и сети передачи информации, Москва, «Радио и Связь», 2001.
* Многоканальная связь, под ред. И. А. Аболица, М., 1971.
* Автоматическая коммутация и телефония, под ред. Г. Б. Метельского, ч. 1—2, М., 1968—69.
* *Давыдов Г. Б.*, *Рогинекий В. Н.*, *Толчан А. Я.*, Сети электросвязи, М., 1977.
* *Давыдов Г. Б.*, Электросвязь и научно-технический прогресс, М., 1978.
* *Емельянов Г. А.*, *Шварцман В. О.*, Передача дискретной информации и основы телеграфии, М., 1973.
* *Лившиц Б. С.*, *Мамонтова Н. П.*, Развитие систем автоматической коммутации каналов, М., 1976.
* *Румпф К. Г.*, Барабаны, телефон, транзисторы, пер. с нем., М., 1974.
* *Чистяков Н. И.*, *Хлытчиев С. М.*, Малочинский О. М., Радиосвязь и вещание, 2 изд., М., 1968.

## Пайвандҳо

* Телекоммуникации Бойгонӣ шудааст 5 марти 2016  сол.
* Словари и энциклопедии на Академике - Телекоммуникации
* Пример действующих правил диагностики для оценки параметров абонентских линий
* Словарь терминов связи

## Эзоҳ

Шаблон:Вс

Шаблон:Rq
# Хокусай

### Тарҷумаи ҳоли умумӣ

* Боуи, Теодор (1964). *Расмҳои Хокусай.* Нашриёти Донишгоҳи Индиана, Блумингтон.
* Садао Кикучи (1970), *Хокусай* (Осака: Хойкуша).
* Форрер, Матти (1988). *Хокусай* Риззолӣ, Ню Йорк. ISBN 978-0-8478-0989-9 .
* Форрер, Матти; ван Гулик, Виллем Р., ва Кемпфер, Хайнц М. (1982). *Хокусай ва мактаби ӯ: Расмҳо, расмҳо ва китобҳои тасвирӣ.* Франс Халсмузеум, Ҳарлем. ISBN 978-90-70216-02-3
* Ҳиллиер, Ҷек (1955). *Хокусай: Расмҳо, расмҳо ва нақшҳои чӯбӣ.* Файдон, Лондон.
* Ҳиллиер, Ҷек (1980). *Санъати Ҳокусай дар расмҳои китобӣ.* Sotheby Publications, Лондон. ISBN 978-0-520-04137-0 .
* Лейн, Ричард (1989). *Хокусай: Ҳаёт ва кор.* EP Даттон. ISBN 978-0-525-24455-4 .
* ван Раппард-Бун, Шарлотта (1982). *Хокусай ва мактаби ӯ: Чопҳои Ҷопон в. 1800–1840 (Каталоги Маҷмӯаи чопҳои Ҷопон, Rijksmuseum, Қисми III).* Музеи Рийкс, Амстердам.

### Асарҳои мушаххаси ҳунар

Барои хонандагоне, ки мехоҳанд дар бораи асарҳои мушаххаси ҳунари Хокусай маълумоти бештар гиранд, ин асарҳо тавсия дода мешаванд.

* Ҳиллиер, Ҷек ва Диккенс, FW (1960). *Фугаку Ҳияку-кей (Сад назари Фудзӣ аз ҷониби Ҳокусай)* . Фредерик, Ню Йорк.
* Кондо, Ичитаро (1966). Тарҷума. Терри, Чарлз С. *Сию шаш манзараи кӯҳи Фудзӣ аз ҷониби Хокусай* . Маркази Шарқ-Ғарб, Гонолулу.
* Миченер, Ҷеймс А. (1958). *Китобҳои эскизии Хокусай: Интихобҳо аз "Манга '* . Чарлз Э. Туттл, Рутланд.
* Морс, Питер (1989). *Хокусай: Сад шоир* . Ҷорҷ Бразиллер, Ню Йорк. ISBN 978-0-8076-1213-2 .
* Наразаки, Мунешиге (1968). Транс. Беҳтар, Ҷон. *Корҳои устодони Укиё-Э: Хокусай – Сию шаш манзараи кӯҳи Фудзи* . Коданша, Токио.
* Балку, Амели (2019). "Ҳокусай: Сиву шаш манзараи кӯҳи Фудзӣ". Престел. ISBN 978-3791386072 .
* Маркс, Андреас (2021). "Сиву шаш манзараи кӯҳи Фудзӣ". Ташен, Ню Йорк. ISBN 978-3836575720 .
* Прайс, Ҷонатан Рив (2020). "Дидани Хокусай ва тамошои кӯҳи Фудзӣ". Доираи коммуникатсионӣ, Албукерке, Ню Мексико. ISBN 978-0-9719954-7-5 .
* Томпсон, Сара (2019). "Манзараҳои Хокусай: Силсилаи пурра". Нашрияҳои MFA, Бостон. ISBN 978-0878468669 .
* Зелазни, Роҷер (2000). "24 манзараи кӯҳи Фудзӣ". Дар "Ктулу 2000: Ҳикояҳо" (1999). Аркҳам Хаус, Саук Сити, Висконсин. ISBN 978-0345422033

### Монографияҳои санъат

Монографияҳо бахшида ба асарҳои санъати Хокусай:

* Гонкур, Эдмон де (2014). *Хокусайи муҳим.* Борнмут, Паркстоун Интернешнл. ISBN 978-1-78310-128-3 .
* Гонкурт, Эдмонд де (2014). *Хокусаи Мега Майдон.* Борнмут, Паркстон Интернешнл. ISBN 978-1-78310-566-3 .
* Андреас Маркс: *Хокусай (XXL)* . TASCHEN, Кельн 2024, ISBN 978-3-8365-9188-1.
# Instagram

| Instagram |
| --- |
|  |
|  |
| URL | instagram.com |
| Тиҷорӣ |
Бале |
| Навъи вебгоҳ | Шабакаи иҷтимоӣ барои аксҳо ва видеоҳои кӯтоҳ |
| Сабтином |
Инстаграм |
| Забон(-ҳо) | Англисӣ, русӣ ва дигар забонҳо |
| Макони сервер |  ИМА Сан- Франсисико |
| Молик | Facebook |
| Бунёнгузор | Kevin Systrom Mike Krieger |
| Оғози кор | 6 октябри 2010 |
| Рутбаи Alexa | 20 |
|  Парвандаҳо дар Викианбор |

**Instagram** — яке аз шабакаҳои иҷтимоии амрикоӣ, барои мубодилаи акс ва видеоҳои кӯтоҳ мебошад, ки истифодабаранда метавонад барои акси худ филтрҳои гуногун насб кунад. Дар моҳи апрели соли 2012 Instagram аз тарафи Facebook бо миқдори 300 миллион доллари амрикоӣ харидорӣ шуд.

Ин барнома барои истифодабарандагони iPhone, iPad ва iPod Touch дар системаи IOS 4.3, инчунин дар системаи оператсионии Android, дар версияи 2.2 дастрас мебошад. Ин барномаро истифодабарандагон аз App Store ва Google Play боргирӣ ва истифода карда метавонанд.

## Таърих

Instagram аввалин бор 6 октябри соли 2010 дар мағозаи App Store ба фурӯш бароварда шуд.

## Сарчашма

* Instagram.com (англ.)
* Instagram(англ.) дар «Твиттер»
* Саҳифаи расмии Instagram(рус.) дар шабакаи иҷтимоии Facebook
* Саҳифаи расмии Instagram дар шабакаи иҷтимоии «ВКонтакте»
# Андози сарикасӣ

**Андози сарикасӣ** (русӣ: поду́шный нало́г) — намуди андоз дар Русияи асрҳои 18—19, ки аз ҳамаи мардон (аз кӯдак то мӯйсафед) ситонда мешуд.

## Таърих

Онро соли 1724 Пётри I ҷорӣ кард. Дар як вақт барӯйхатгирии аҳолии андозсупоранда гузаронда, арзиши андози сарикасӣ муайян карда шуд (ғайри дворянҳо ва рӯҳониён). Барои нигоҳ доштани армияи сершумор Пётри I бо укази худ аз 28 ноябри 1718 фармон дод, ки шумораи мардони ба хидмати армия даъватшаванда, шумораи ротаву полкҳои аз онҳо ташкилшаванда ва музди миёнаи онҳо дар давоми сол муайян карда шавад. Андози срикасӣ аз 1 январи 1887 дар қаламрави Русия бекор карда шуда, танҳо дар Сибир ситонда мешуд. Нигар низ Ҷизя.

## Эзоҳ

## Сарчашма

* Андози сарикасӣ / М. Холов // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2023, ҷ. 1). — ISBN 978-99947-33-45-3.